HUCKE PACK TEHNOLOGIJA

„Uvažavajući i drukčija stajališta, odnosno definicije te tehnologije, moglo bi se reći da je Huckepack tehnologija transportna specifična tehnologija transporta za koju je karakterističan horizontalni i/ili vertikalni utovar, prijevoz i istovar cestovnih prijevoznih sredstava, kao na primjer: utovarenih (ali i praznih) kamiona s prikolicama, prikolica i/ili poluprikolica te utovarenih zamjenjivih sanduka ili spremnika (sličnih kontejnerima) koji se jednostavno prevoze cestovnim vozilima i sve zajedno bar na jednome dijelu prijevoznoga puta na željeznilkim vagonima. Ili jednostavnije: Huckepack - prijevoz je prijevoz cestovnih vozila i zamjenjivih sanduka (spremnika) zajedno s njihovim teretom (najčešće i u pravilu) na željezničkim vagonima, bar na jednome dijelu prijevoznoga puta.“

Najbitniji ciljevi Huckepack tehnologije:

• povezivanje cestovnog i željezničkog prijevoza bez pretovara tereta s cestovnih vozila na željeznilke vagone i obrnuto

• optimalizacija učinaka cestovne i željezničke infrastrukture i suprastrukure

• brža manipulacija i prijevoz u kombiniranom cestovno – željezničkom prijevozu, te eliminacija živog rada u procesu manipulacije teretom

• kvalitativno i kvantitativno maksimiziranje prometne usluge

 • maksimiziranje učinaka rada svih subjekata u sustavu Huckepack tehnologije.

U teoriji i praksi Huckepack sustava transporta značajne su tri vrste tehnologije: tehnologija A, tehnologija B i tehnologija C.